એક આંતરરાષ્ટ્રીય મેગેઝિન મેરીક્લેર ઇન્ટરનેશનલે તાજેતરમાં પોતાના કવર પર પ્રિયંકા ચોપરાનો ફોટો પ્રકાશિત કર્યો. મેગેઝિને આ અંકને વિદ્રોહીઓ, જોખમ ઉઠાવનાર દિલદાર લોકો અને સિદ્ધાંતવાદી લોકોને સમર્પિત કર્યો છે. એમ પણ આવા લોકોનું પ્રતિનિધિત્વ પ્રિયંકા કરતાં વધુ કોણ કરી શકે? કેમ કે તેણે સતત પોતાની જાતને સાબિત કરી છે અને દર્શાવ્યું છે કે તેના માટે કંઇ પણ મુશ્કેલી નથી. ગ્લોબલ આઇકોન બની ચૂકેલી પ્રિયંકાને હોલિવૂડની મોસ્ટ બેન્કેબલ બેડએસ (સૌથી ભરોસાપાત્ર બદમાશ) કહેતાં મેગેઝિને ભડકીલા લાલ રંગનાં કપડાંમાં પ્રિયંકાનો ફોટો કવર પર છાપ્યો છે.